Ego Dalmatius, filius Aremburgis predicte feminæ, dono Deo et sanctis apostolis ejus Petro et Paulo, ad locum Cluniacum, unam condaminam in Craia: contra orientem terra Sancti Petri quam dedit Bernardus de Capella in escamium, contra occidentem terra Wiberti, contra meridiem via publica, et est sita in pago Cabilonensi; et unum campum in Croels, in pago Matisconensi: contra orientem terra Asponteils, contra occidentem Adalardi. In villa Vallis unum campum, in pago Matisconensi: a mane terra Gisonis, a sero Sancti Benedicti. S. Dalmatii. Facta est hæc carta anno Dominicæ incarnationis M. LXIII., indictione XII, regnante Philippo rege.